เริ่มทานยาคุมครั้งแรกค่ะ ทานยี่ห้อ minny เริ่มทานเม็ดแรกวันที่ 2 ของการมีประจำเดือน ทานตรงเวลาทุกวันคือเวลา 22.40 ไม่เคยลืม แล้ววันที่ 6 แฟนหลั่งในจะมีโอกาสตั้งครรภ์มั้ยคะ หรือว่ายาคุมออกฤทธิ์ตั้งแต่เม็ดแรกที่ทานแล้ว
สวัสดีค่ะ ยาคุมกำเนิดแบบแผงใช้รายเดือนนั้น เป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นในกรณีดังกล่าวมานี้ สามารถป้องกันการตั้งครรภ์ได้เลยผลข้างเคียงของยาคุมที่เจอนั้นขึ้นอยู่กับยี่ห้อและปริมาณฮอร์โมนในยาคุมชนิดนั้นๆค่ะ สามารถเลือกได้ตามความเหมาะสม ขอแค่ให้กินสม่ำเสมอเพื่อให้ได้ประสิทธิภาพในการคุมกำเนิดค่ะ